
K arya ini adalah susunan ulang secara sederhana dan 
lebih meluas mengenai sebuah dialog yang pernah saya 
hadapi suatu ketika dahulu dengan seorang pengkaji yang 
berpengkhususan dalam bidang falsafah dan merupakan 
Ketuajabatan Falsafah di salah sebuah universiti negara Arab- 
Teluk. 

Saya tidak rasa bahawa di sana ada sebarang keperluan 
untuk memperkenalkan beliau atau universiti tempat beliau 
berada. Apa yang diharapkan ialah semoga beliau dikurniakan 
hidayah dan taufik daripada Allah agar mengenai dan tunduk 
kepada kebenaran. 

Apa yang penting juga ialah dialog yang memaparkan 
masalah pemikiran dan keilmiahan dalam kalangan mereka 
yang terpelajar ini dapat direkod dengan suatu penyelesaian 
yang bersifat akademik. 

Peristiwa-peristiwa biasanya sentiasa berlalu dan akan 
terselubung setelah ia berlaku, tetapi makna-makna dan 
kesan-kesannya perlu dikekalkan sebagai sumber ‘ibrah 
dan bahan pemikiran serta pengetahuan. Sesungguhnya 
pemikiran-pemikiran terbentuk daripada intipati peristiwa- 
peristiwa. 


-Dr Muhammad Sa'id Ramadan al-Buti 

KETERHAKISAN JATI DIRI SUMBER 
SEGALA PERMASALAHAN 


U jian yang menimpa umat ini hanya satu walaupun 
kelihatan terdapat pelbagai aspek yang kadang-kala 
nampakterpisah dan terasingantara satu samalain. Barangkali 
ujian Palestin atau ujian yang disebut ‘kemunduran’ ialah 
aspek yang paling nyata dan kritikal. Walau bagaimanapun, 
ia hanya sekadar satu ranting daripada ranting-ranting lain 
yang banyak yang semuanya terserak ‘berkat’ dari sebatang 
pohon yang sama, bukan yang lain. 

Kita hampir-hampir kehilangan punca di antara semua 
ranting dan dahan yang berkait-kait. Bahkan boleh jadi ramai 
penganalisis benar-benar kehilangan arah. 

Bertahun-tahun lamanya perhatian dan penelitian kita 
terhalang daripada melihat masalah dan musibah pokokyang 
melingkari hidup umat ini tanpa pernah kita bebaskan diri 
walaupun satu hari daripada penjara ranting-ranting yang 
berselirat ini agar kita selidiki sampai ke perdu dan akarnya. 
Maka bagaimanakah kita dapat selesaikan semua masalah ini 
sedangkan kita juga ialah sebahagian daripada realiti yang 
berada di tengah-tengah kebingungan? 

Dari mana kita hendak bermula, ke mana kita hendak 
sampai serta apakah titik fokus yang akan memandu kita 
untuk bermula dan sampai? 

Keterhakisan Jati Diri Sumber Segala Permasalahan 


yang akan berbicara dengan sejelas-jelasnya bahawa kita 
sesungguhnya ialah hamba kepunyaan Allah ‘Azza wa Jalla dan 
bahawa kita ialah antara makhluk pilihan yang ditundukkan 
banyak ciptaan-Nya buat kita sementara kita turut ditugaskan 
dengan peranan yang istimewa dalam kerajaan-Nya. 

Semua yang termasuk di bawah pengertian usaha dan 
kegiatan ketamadunan tidak mampu untuk membebaskan 
umat ini daripada bencana kekosongan pemikiran dan jiwa 
untuk dijalinkan pula setelah itu keupayaan ke arah kesatuan 
yang hakiki. Walau bagaimanapun, usaha dan kegiatan 
pemikiran serta ketamadunan ini akan menjadi tentera 
yang ikhlas lagi amanah untuk merealisasikan jati diri dan 
mengembalikan kesatuan umat ini jika terlebih dahulu 
langkahan dimulakan dengan mengembalikan identitinya, 
kemudian bertitik-tolak daripada hal tersebut baru dijalankan 
segala aktiviti pemikiran, keilmiahan dan ketamadunan yang 
beraneka. 

Bukti hal yang kami katakan ini ialah umat Arab dan Islam 
tidak ditakdirkan untuk membina sejarah ketamadunan yang 
agung menerusi kegiatan ketamadunan atau usaha ilmiah dan 
pemikiran sahaja, namun dibuka jalan kebangkitan sejarah 
yang agung tersebut menerusi pengetahuan mengenai 
identitinya dan keyakinan yang teguh terhadap identiti 
tersebut. Segala usaha yang lain datang setelah itu. 

Hal ini bukan bermaksud diri dan fikiran umat tidak perlu 
dibekalkan dengan ilmu dan pengetahuan, namun maksudnya 
ialah berpegang teguh dengan identiti adalah asas yang 
kukuh untuk membangunkan menara ilmu pengetahuan dan 
pemikiran. Tanpa berpegang teguh dengan identiti dan tanpa 
berbangga dengannya nescaya tidak akan tertegak menara 
tersebut, malah akan menumbang atau menggelincirkannya 
seperti binaan yang didirikan di atas bukit pasir [tanpa asas]. 
Itulah yang sedang berlaku dalam kehidupan kita pada hari 
ini! 


13 


Adakah Keimanan Kepada Allah Merupakan Satu Metode Tertentu? 


Sesungguhnya kewajipan yang diperintahkan oleh 
Allah kepada manusia dalam ayat ini ialah agar mereka 
menempuhi jalan untuk mengetahui hakikat kebenaran apa 
jua sekalipun dengan menggunakan metode ilmiah yang 
tidak dicemari oleh sebarang kepentingan atau hawa nafsu, 
kemudian agar mereka mengambil pendirian yang yakin dan 
menerima kesimpulan akhir yang telah dipandu oleh metode 
ini. Penerimaan inilah keimanan. Tidak ragu lagi bahawa 
keimanan yang dimiliki oleh orang yang berakal secara taklid 
daripada keluarga dan persekitarannya, iaitu tanpa metode 
penilaian rasional dan penelitian kepada dalil-dalil ilmiah 
ialah keimanan yang ditolak berdasarkan neraca Islam dan 
hukum-hakamnya. 

Sesungguhnya orang yang memiliki keimanan seperti ini, 
walaupun dianggap di dunia sebagai orang yang beriman 
berdasarkan zahir keadaannya, namun dia tidak dianggap 
sebagai orang yang beriman pada hari kiamat berdasarkan 
ketetapan Tuhan sekalian alam yang memandang kepada 
apa yang terpendam dalam hati hamba-hambaNya terlebih 
dahulu sebelum Dia menilai penampakan zahir mereka. 

Taklif atau perintah Tuhan yang ditujukan kepada 
manusia berkait hanya dalam soal pengkajian ilmiah yang 
berlandaskan kepada aktiviti berfikir dan menalar, bukan 
kepada kesimpulan yang terhasil yang mengandungi 
keyakinan iman. Hal ini demikian kerana hanya pengkajian 
ilmiah yang termasuk dalam keupayaan manusia dan 
kemampuannya untuk memilih. Adapun kesimpulan yang 
mengandungi keimanan atau tidak adalah kesan-kesan 
(infialat ) yang pasti terjadi [daripada aktiviti berfikir tersebut], 
tiada kebebasan memilih bagi sesiapa pun jua dalam hal ini. 

Barangkali bermanfaat bagi Ketua Jabatan Falsafah 
tersebut untuk mengetahui bahawa ungkapan “kebebasan 
beragama” yang diulang-ulang oleh orang-orang Barat, 
di barisan hadapannya John Stuart Mill 9 dalam buku On 


9 [John Stuart Mill (1806-1873) ialah seorang filsuf utilitarianisme. 

Agama & Falsafah 


Liberty, tidak mempunyai sebarang kandungan ilmiah dalam 
metode yang dirangka berkenaan keimanan kepada Allah. 
Itulah metode yang menyesatkan ahli falsafah kita ini, maka 
ia langsung tidak memberi kesan kepadanya, suatu keadaan 
yang menyebabkan beliau beranggapan bahawa keimanan itu 
sendiri merupakan suatu metode tertentu! 

Hal ini demikian kerana iktikad atau kepercayaan seperti 
yang telah diputuskan oleh kajian ilmu ialah kesan yang 
bersifat paksaan (infial qasri) seperti yang telah kita sebut. 
Ia akan menguasai pemikiran setelah terhimpun sebab- 
sebab dan mukadimahnya yang sejahtera, justeru tidak dapat 
dibayangkan adanya sebarang kebebasan berbuat sama ada 
hendak menerima atau menyangkalnya. 

Adakah anda pernah mendengar mana-mana pemikir 
yang melakukan penelitian dalam satu persoalan matematik, 
lalu mendapat ilham dengan rumusan yang tepat lagi 
memuaskan dalam menyelesaikan persoalan itu, dan akalnya 
terkesan atau terpengaruh untuk menerima keputusan itu, 
lalu dia dapat merasakan suatu kebebasan dalaman sama ada 
hendak menerima atau tidak menerima keputusan tersebut?! 
Sesungguhnya iktikad keimanan, apa pun kandungannya 
adalah seperti itu. Oleh itu, al-Quran menyatakan bahawa 
perbuatan memaksa kepada apa-apa kepercayaan adalah 
suatu perkara yang tidak munasabah dan tidak mungkin. 

Hakikatnya, iktikad tergambar pada keyakinan dalaman 
kesan daripada kajian terhadap dalil-dalil (usul) dan premis- 
premis (muqaddimdl)nyA. Paksaan mahupun kebebasan 
peribadi tiada pengaruh terhadap manusia melainkan ke atas 
struktur ( kiyan ) dan kerangka ( haykal ) luarannya. Ambil dan 
perhatilah hakikat ini pada firman Allah Azza wa Jalla: 


Faham ini mengusulkan teori etika dan politik yang menilai 
moraliti sesuatu tindakan berdasarkan kepada konsekuensi- 
konsekuensi daripada tindakan tersebut. Konsekuensi yang paling 
baik ialah yang mendatangkan kebaikan sebesar mungkin kepada 
sebanyak mungkin orang. Kebaikan pula bermaksud kesenangan 
dan tiadanya penderitaan.] 

KEGERUNAN YANG DIDAKWA 
AKIBAT KETUANAN NAS-NAS AGAMA 

P enulis ini seterusnya mendakwa bahawa penghujahan 
dengan nas-nas dalam kalangan mereka yang memiliki 
kecenderungan beragama dilakukan dengan penghujahan 
secara ancaman dan gertakan! 

Beliau menyatakan, “Salah seorang daripada agamawan 
itu menyatakan bahawa ‘ini ialah apa yang diwajibkan oleh 
nas, maka hendaklah kamu tunduk dan menerimanya, jika 
tidak, maka kamu ialah orang kafir’.” 

Penulis mendakwa bahawa ancaman dan gertakan ini 
memaksa mereka yang memiliki kecenderungan ilmiah 
dan intelektual terns bermain dengan nas-nas agama atas 
nama “takwil” atau “tafsiran kontemporari” berbanding 
mereka berterus-terang mengingkari dan tidak mempercayai 
kebenaran nas-nas tersebut agar mereka tidak dituduh 
sebagai kafir! 

Kami menegaskan bahawa sesungguhnya terdapat 
golongan yang petah berbicara secara akademik dengan 
istilah-istilah ilmiah yang tidak mahu orang ramai menyedari 
keingkaran dan kekufuran mereka terhadap kebenaran. Oleh 
yang demikian, mereka berselindung dengan berpura-pura 
mendakwa beriman, lalu mereka mengheret nas-nas agama 
ke arah tafsiran yang mereka kehendaki. Kami tidak ragu 
bahawa ada ramai orang yang seumpama ini. 

Agama & Falsafah 


Cukuplah kita ketahui bahawa sebab yang demikian 
ialah dengan keterbukaan mengaku kufur dan ilhad akan 
melucutkan orang yang berterus-terang tersebut daripada 
slogan-slogan dan istilah-istilah ilmu yang ia berselindung di 
sebaliknya serta akan mendedahkannya kepada pendirian- 
pendirian kritis dalam medan kajian dan perbahasan. 

Adapun situasi di mana metode penerimaan nas-nas 
agama di sisi orang-orang yang beriman dan yang berpegang 
dengannya dilakukan dengan hujah ancaman dan gertakan; 
maka hal ini tidak kami temui dalam mana-mana sumber 
yang memperkatakan tentang metode ilmiah dalam 
menerima nas-nas agama ( al-manhaj al- ‘ilmi fi qabul al-nusus) 
dan seterusnya mengenai metode ilmiah dalam mentafsir 
nas-nas tersebut ( al-manhaj al-ilmifi tafsir al-nusus ). Ia adalah 
sesuatu yang tidak pernah kami dengar atau temui dalam 
perbincangan para ulama sewaktu mereka berinteraksi dan 
berhujah dengan nas-nas tersebut. 

Apa pula ancaman yang terkandung dalam pernyataan 
bahawa “penolakan terhadap nas-nas al-Quran adalah 
kekufuran kepada Allah Azza wa Jalla” buat mereka yang 
pada hakikatnya langsung tidak memandang nas tersebut 
mempunyai sebarang nilai? Apakah yang dapat terhasil 
dengan “menggertak itik dengan tebing sungai”? 

Adapun metode ilmiah dalam menerima nas dari 
sudut prinsip telah kami nyatakan sebelum ini, maka tidak 
kami tidak ulanginya lagi. Manakala metode ilmiah yang 
diikuti dalam mentafsir nas-nas agama, maka sangatlah 
pelik dan menghairankan apabila Ketua Jabatan Falsafah 
tidak mempunyai sebarang pengetahuan atau maklumat 
mengenainya! 

Tidakkah anda pernah mendengar tentang ilmu yang 
bernama “kaedah-kaedah dalam mentafsir nas-nas agama” 
(i qawaid Lafsir al-nusus f 

Jika anda pernah mendengar mengenai ilmu ini nescaya 
anda akan mengetahui bahawa ia adalah himpunan kaedah- 

Kegerunan Yang DidakwaAkibat Ketuanan Nas-Nas Agama 


Ringkasan andaian-andaian tidak berdasar ini ialah dua 
postulat ( musallamah ) yang sabit menurut pandangan beliau. 
Yang pertama ialah agama itu sendiri adalah suatu fenomena 
sosial yang terbentuk daripada pemikiran manusiawi. Yang 
kedua pula ialah falsafah adalah seperti ilmu iaitu suatu hakikat 
yang kukuh yang tidak didirikan pernyataan-pernyataannya 
melainkan di atas apa yang dinamakan “logik kritis yang teliti 
( al-mantiq al-naqdi al-daqiq)”. 

Kedua-dua “postulat” ini tidak benar-benar terserlah 
melainkan dalam khayalan dan andaian beliau sahaja. 

Islam yang dimaksudkan dengan “agama” dalam 
perbicaraan beliau ini bukanlah sebarang fenomena 
sosial yang dibentuk oleh pemikiran manusiawi, tetapi ia 
adalah hakikat yang objektif lagi memiliki kewujudan yang 
berautonomi yang terasing daripada manusia dan pemikiran - 
pemikirannya. Ia adalah manifestasi wahyu Ilahi yang tidak 
berupaya akal manusia untuk mencelah atau menolaknya. 
Berhadapan dengan al-Quran tidak perlu lebih selain 
peranan untuk menerima (al-talaqqi) kemudian menanggapi 
( al-way ) dan memahaminya ( al-fahm). Adapun falsafah 
bukanlah himpunan hakikat-hakikat yang dibangunkan 
di atas dasar logik yang teliti semata-mata seperti yang 
didakwa, bahkan pada kebanyakan kesimpulan atau hal yang 
berkaitan dengannya adalah hasil pemikiran yang dibentuk 
oleh khayalan-khayalan. Sementara itu dalam tanggapan 
yang berkaitan dengan persoalan yang ghaib, tidak mungkin 
bagi tabiat akal manusia untuk bersendirian sama ada tanpa 
rantaian pemikiran seumpamanya atau dengan bantuan 
sebarang wasilah untuk memahaminya secara benar. 

Walaupun penulis begitu berkobar-kobar -memandangkan 
beliau berpengkhususan dalam bidang falsafah lagi 
bersemangat mengenainya- berulangkali membicarakan 
mengenai ilmu dan istilah-istilahnya agar falsafah dengan 
itu ditambah nilai dengan keteguhan ilmu serta kesuciannya, 
namun tetaplah nyata perbezaan ketara yang sedia dimaklumi 

Agama & Falsafah 


Siapa yang mengatakan sebegini? Dari manakah penulis 
ini mengklasifikasikan falsafah idealisme dan materialisme 
berdasarkan neraca pandangan Islam? 

Adapun saya langsung tidak pernah melihat 
pengklasifikasian ini. 

Saya sangat pasti yang saya tidak tahu dan tidak pernah 
mendengar bahawa tokoh-tokoh seperti Berkeley 19 , Kant 20 dan 
Hegel 21 dalam kalangan ahli falsafah idealis telah mendapat 
kedudukan berwibawa dalam Islam lebih daripada kedudukan 
yang diperoleh oleh mereka terhadap tokoh-tokoh seperti 
Marx 22 , Engels 23 , Buchner 24 dan Lenin 25 . 

Sesungguhnya neraca pandangan Islam menegaskan 
bahawa keilhadan materialisme tidaklah lebih buruk 
berbanding keilhadan idealisme, bahkan idealisme ini 
menambah dosa keilhadannya dengan racauan yang absurd 
dan cenderung menjauhi pengetahuan-pengetahuan yang 
jelas (badihiyyat al-ma‘rifah/ a priori knowledge) dan hakikat- 
hakikatnya yang asasi. 


19 [George Berkeley (1685-1753) ialah seorang tokoh empirisisme yang 
konsisten. Sebagai seorang Kristian, beliau menegaskan bahawa 
seluruh realiti ada dalam fikiran Tuhan yang berkomunikasi 
dengan kita menerusi pengalaman-pengalaman kita.] 

20 [Immanuel Kant (1724-1804) merupakan seorang tokoh besar yang 
mengharmonikan antara aliran rasionalisme dan empirisisme.] 

21 [George Wilhelm Freidrich Hegel (1770-1831) memandang segala 
sesuatu tentang dunia dan sejarah sebagai perkembangan sesuatu 
yang bersifat non-material, suatu proses historis yang bermuara 
daripada kesedaran diri.] 

22 [Karl Marx (1818-1883) cuba menjelaskan perkembangan sejarah 
dan realiti dengan sesuatu yang bersifat material yang disebutnya 
sebagai materialisme historis atau materialisme dialektis.] 

23 [Fredrich Engels (1820-1895) ialah rakan diskusi, pengkritikperibadi 
dan pengurus Marx dalam menyusun idea-ideanya. Beliau berasal 
daripada keluarga yang kaya yang membolehkannya menanggung 
keperluan kewangan Marx seumur hidupnya.] 

24 [Ludwig Buchner (1824-1899) ialah ahli falsafah dan fisiologis 
Jerman yang merupakan salah seorang pendokong materialisme 
saintifik.] 

25 [Vladimir Lenin (1870-1924) ialah pemimpin komunis Rusia yang 
mentadbir Soviet Rusia dan kemudiannya Soviet Union dari 1917- 
1924.] 

Adakah Wahyu al-Quran Berbaur Dengan Kelemahan Manusiawi? 


diturunkan kepada Rasulullah sallallah ‘alayh wa sallam. 

Ya, kecenderungan beliau ialah tidak memberitahu kita 
terlebih dahulu mengenai persoalan yang menyeluruh ( al- 
kulliyyah) ini sedangkan beliau telah masuk campur dalam 
persoalan tersebut. Hal ini demikian supaya kenyataan beliau 
itu tidak menjadi sekadar lontaran dakwaan yang kosong dan 
agar dalil-dalilnya bukanlah hanya ilusi dan khayalan. 

Saya yakin bahawa “metodologi” dan “logik yang teliti” 
yang dibangga-banggakan oleh penulis -mohon maaf 
kerana berkali-kali kami beriltizam dengan kedua perkara 
tersebut- mewajibkan beliau bermula dengan persoalan yang 
umum atau menyeluruh (al-kulliyyah) sebelum mengharungi 
persoalan dan isu yang bersifat perincian ( al-juz’iyyah). 

Walaupun saya salah seorang daripada “golongan yang 
beriman” yang dikatakan oleh penulis-filsuf ini bahawa 
mereka berpegang dengan kenyataan yang dipercayai begitu 
sahaja tanpa sebarang perbincangan, saya dapati diri saya 
serasi -dengan rangsangan andaian yang mengiringi dakwaan 
penulis ini- untuk meneliti semula al-Quran yang tidak 
berlalu seharipun melainkan bertambahnya keyakinan saya 
bahawa ia adalah kalam Tuhan yang suci daripada sebarang 
kekurangan dan manifestasi kelemahan manusiawi. Justeru 
saya letakkan keyakinan saya tersebut jauh-jauh daripada 
fikiran lantas saya memulakan perjalanan yang baru di atas 
jalan renungan ilmiah terhadap hakikat al-Quran, bukti-bukti 
kebenaran dan kemukjizatannya. 

Apa yang saya peroleh dalam perjalanan ini? 

Sesungguhnya saya cuba untuk mencari sesuatu daripada 
ayat-ayat al-Quran, juga segala perbahasan dan topiknya 
iaitu sebarang ciri-ciri kemanusiaan atau sebarang tanda- 
tanda pemikiran manusiawi, namun saya tidak dapati 
daripada perkara tersebut melainkan saya berada di hadapan 
manifestasi keagungan Tuhan yang muncul dengan jelas pada 
kalimah-kalimah dan ayat-ayatnya. 

Buku ini mengkritik segelintir kaum terpelajar dalam kalangan 
umat Islam yang telah terjajah mindanya sehingga menganggap 
bahawa agama hanyalah kepercayaan yang diterima begitu 
sahaja. Bagi mereka, jika kita ingin maju, maka kita perlu men- 
gambil pendekatan falsafah barat, khususnya aliran positifisme 
yang kononnya merupakan kemuncak pencapaian pemikiran 
manusiawi yang seharusnya diterapkan ke dunia Islam sama ada 
secara tersirat mahupun berterus-terang. 

Al-Shahid Dr Muhammad Sa‘id Ramadan al-Buti dalam buku 
ini merakam dan mengupas kembali dialog yang pernah 
berlaku antara beliau dengan seorang Ketua Jabatan Falsafah di 
sebuah universiti di negara Teluk-Arab. Beliau berusaha mem- 
betulkan salah faham mengenai Islam dengan menjelaskan 
metodologi yang sepatutnya menjadi kayu ukur dalam menilai 
sebarang dakwaan yang dilontarkan. Beliau turut menegaskan 
bahawa akidah Islam yang menerangkan hakikat alam, manusia 
dan kehidupan yang selaras dengan neraca ilmu itulah asas 
kepada kebangkitan dan kemajuan umat ini. Lebih jauh daripa- 
da itu, beliau menyerang pula falsafah yang ingin menggantikan 
peranan agama dengan neraca tersebut sekaligus membuktikan- 
nya sebagai produk khayalan manusiawi semata-mata. 

I su mengenai hak asasi manusia sering berbangkit 
apabila terdapat pihak yang mencabulinya. Walaupun 
dianggap sebagai isu sejagat yang tidak dibatasi oleh 
agama dan kepercayaan, tetap sahaja terdapat pemahaman 
dan pendekatan yang berbeza antara Islam dan Barat 
dalam persoalan ini yang seterusnya menatijahkan skema 
penyelesaian yang berlainan. Di sisi yang lain, terdapat 
juga usaha yang dijalankan pihak tertentu mengeksploitasi 
slogan hak asasi manusia dengan tujuan mengiktiraf perkara 
yang menyeleweng daripada ajaran agama dan fitrah yang 
sejahtera. 

Risalah ini asalnya adalah syarahan yang disampaikan 
oleh pengarangnya, justeru ia agak ringkas. Meskipun begitu, 
ia menyentuh pelbagai aspek utama yang memperlihatkan 
bahawa Islam sejak awal lagi telah mengangkat kedaulatan dan 
martabat manusia dalam segenap aspek. Dimensi keadilan, 
kesamarataan dan kebebasan dalam Islam ketika Syariat Islam 
dijunjung tinggi ditonjolkan selain terdapat perbandingan 
sepintas lalu dengan rekod pencapaian tamadun moden 
Barat dalam perkara yang sama. 

Di sini kita dapat lihat kepakaran al-Shahld Dr Muhammad 
Said Ramadan al-Butl rahimahullah dalam bidang Syariah 
Islam dan perbandingannya dengan sistem-sistem buatan 
manusia. Dalam helaian-helaian yang terbatas ini, kita 


Allah atau Manusia: 

Siapakah yang Lebih Berupaya Menjamin Hak-hakAsasi Manusia? 

dipaparkan bagaimana Syariat Islam khususnya dalam bidang 
Siasah Syariah dan Muamalat memelihara dan menjamin 
aspek-aspek yang diambil berat pada zaman sekarang seperti 
perundangan, ekonomi, politik dan sosial yang berkaitan 
dengan hak-hak yang dinikmati oleh manusia seluruhnya. 

Walau bagaimanapun penting untuk diingati, syarahan 
yang disampaikan oleh al-Butl di Britain pada tahun 1997/8 ini 
berada pada kerangka waktu dan keadaan kebanyakan negara- 
negara Arab dan Teluk diperintah oleh pemerintahan kuku 
besi serta terdapat campur tangan asing yang mencorakkan 
warna-warni politik mereka yang masih berterusan sehingga 
kini. Malah beliau berhadapan dan bergelut dengan situasi 
seperti ini dalam memandu ummah di Dunia Arab sepanjang 
hayatnya yang berakhir dengan kesyahidan. Perkara ini 
terpancar dalam bahagian soal jawab yang menyamai lebih 
sepertiga kandungan risalah ini yang memuatkan banyak 
persoalan berkaitan dengan kediktatoran serta kaedah 
terbaik dalam menghadapinya dalam situasi seumpama 
itu. Namun berbeza dengan iklim siasah negara kita yang 
tercinta, kegiatan islah mempunyai ruang yang lebih, malah 
pertukaran tampuk pemerintahan sekalipun tidak setegang 
yang dihadapi negara-negara Arab yang terbabit sehingga 
ke tahap pertumpahan darah. Justeru perlu penyesuaian 
pendapat daripada konteks Timur Tengah kepada konteks 
Malaysia yang berbeza tabiat dan perwatakannya ini. 

Bagi yang ingin mendapatkan bacaan lanjut dari sudut 
pemikiran Islam dalam isu-isu seumpama ini, bolehlah 
merujuk kitab beliau seperti al-Islam Maladh Kull al- 
Mujtamaat al-Insaniyyah: Limadha wa Kay fa dan Hurriyyat al- 
Insan ft Dzill ‘Ubudiyyatih lillah khususnya, selain kitab-kitab 
seperti al-Madhahib al-Tawhidiyyah wa al-Falsafdt al-Muasirah, 
NaqdAwham al-Maddiyyah al-Jadaliyyah dan banyak lagi yang 
merupakan analisis yang lebih mendalam terhadap khazanah 
pemikiran Barat dari perspektif keintelektualan Islam. Al- 
Shahld Dr Muhammad Said Ramadan al-Butl rahimahulldh 

Kata Penerbit 


telah mendedikasikan seluruh hidupnya untuk memecahkan 
persoalan-persoalan seumpama ini. 

Walau bagaimanapun, beliau lebih dikenali di negara 
ini dalam bidang sirah selain syariah. Jarang sisi pemikiran 
beliau diangkat untuk turut dibincang dan didiskusikan. 
Karya akidah beliau misalnya, Kubra al-Yaqiniyyat al- 
Kawniyyah: Wujud al-Khaliq wa Wazifat al-Makhluq (Keyakinan 
Hakiki: Kewujudan Maha Pencipta dan Tugas Makhluk di 
Alam Semesta), hanya baru-baru ini mula disedari dan diberi 
perhatian serius oleh khalayak pembaca tempatan, sedangkan 
ia merupakan sebuah karya penting dalam bidang akidah 
yang mengekalkan kandungan turath di samping bersifat 
kontemporari dari sudut penampilan dan contoh. 

Risalah yang dijemahkan ini adalah percubaan awal 
pihak kami untuk memperkenalkan penulisan para ulama 
kontemporari mengenai pendirian Islam terhadap produk- 
produk ketamadunan Barat. 

Dari sudut metode penterjemahan, pihak penterjemah 
sedaya mungkin cuba untuk tidak terlalu literal dengan 
mengambil kira konteks ayat dan tidak pula terlalu bebas 
sehingga menggugur perkataan penting. Kerap juga 
penterjemah menyertakan perkataan asal berbahasa Arab 
dalam kurungan () di samping terjemahan kerana sesetengah 
perkataan itu lebih jelasjika kalimah Arabnya dikekalkan. Jika 
terdapat keperluan untuk mentafsir sesetengah perkataan 
yang mungkin kurang jelas, hal tersebut dilakukan dengan 
meletak tanda kurung [ ] untuk membezakan tafsiran 
penterjemah dengan teks yang asal. 

Kami juga kadang-kala menukar uslub Arab kepada gaya 
bahasa Melayu di samping berusaha mengekalkan semangat 
asalnya. Sebagai contoh uslub Arab yang sering menuturkan 
frasanya berulang-ulang dalam satu ayat kami ringkaskan 
selain terdapat perubahan dari ayat pasif kepada ayat aktif, 
kata terbitan kepada kata kerja selagi tidak mengubah makna 
dan adakalanya ayat yang terlalu panjang dipotong menjadi 

I ni ialah syarahan yang telah saya sampaikan pada bulan 
Ramadan yang lepas, iaitu pada tahun 1418 Hijrah di Brunei 
Gallery, School of Oriental and African Studies di London. 
Catatan ini disertakanjuga dengan [ringkasan] terjemahannya 
dalam bahasa Inggeris yang telah diedarkan pada waktu itu 
kepada para hadirin yang berbangsa asing. 

Kemudian, catatan ini juga dilampirkan dengan siri soal- 
jawab yang panjang daripada para hadirin, dengan harapan 
semoga syarahan ini beserta dengan soalan-soalan dan 
perbincangannya dapat mengupas permasalahan utama 
yang melanda dunia Arab dan umat Islam pada hari ini, 
sepertimana ia berkait rapat dengan isu penguasaan Amerika 
Syarikat terhadap dunia Arab yang dikaburkan atas nama 
usaha menjaga hak-hak asasi manusia dan memelihara 
kemaslahatan orang Arab serta keperluan melindungi orang 
Arab daripada kezaliman saudara dan jiran muslim mereka 
sendiri! 

Dalam realiti yang amat kelam yang tidak kita ketahui 
apakah penghujung yang bakal menimpa daerah Timur 
Tengah ini pada masa hadapan, timbul satu persoalan dalam 

minda setiap orang Arab samada muslim atau bukan, dan 
juga dalam minda setiap muslim samada berbangsa Arab atau 
bukan, selama mana mereka saksama dalam kecenderungan 
dan pemikiran serta tidak tunduk kepada latar belakang 
tertentu dan tidak mendokong aksi-aksi keganasan. 

Persoalannya: Antara Allah dengan manusia, siapakah 
yang lebih berupaya dalam menjamin hak-hak kemanusiaan? 

Adapun jawapan konklusif bagi persoalan ini, maka saya 
berharap agar Tuhan memberi taufik kepada saya untuk 
memberi peleraian yang tepat melalui syarahan ini. Sekiranya 
telahan saya terhadap isu ini tepat, maka saya berharap 
semoga Allah memberi taufik kepada kita dan masyarakat 
Arab serta umat Islam agar dapat melaksanakannya dalam 
kehidupan, wa Allah al-Muwaffiq. 

Damsyik, 3 Zulkaedah 1418H 
1 Mac 1998 


MUHAMMAD SA‘lD RAMADAN AL-BUTI 

ISLAM ADALAH PIHAK 
YANG PALING AWAL 
MENGIKTIRAF KEDAULATAN 
DAN KEBEBASAN MANUSIA 


B arangkali antara ayat al-Quran yang paling jelas dalam 
menyatakan kedaulatan yang Allah kurniakan kepada 
manusia, dari sudut ia sebagai manusia semata-mata, tanpa 
melihat kepada sifat-sifat yang mendatang dan kepercayaan 
ialah firman Allah SWT: 



Terjemahan: Sesungguhnya Kami telah memuliakan anak- 
anak Adam dan Kami telah beri mereka berbagai-bagai 
kenderaan di darat dan di laut; dan Kami telah memberikan 
rezeki kepada mereka dari benda-benda yang baik-baik serta 
Kami telah lebihkan mereka dengan selebih-lebihnya melebihi 
banyak makhluk-makhluk yang telah Kami ciptakan. ( al-Isra ’ 

17: 70) 

Antara perkara yang jelas juga, penggunaan perkataan 
“Bani Adam” iaitu keturunan Nabi Adam memberi makna 
yang luas yang menjangkaui batas perbezaan pangkat, warna 
kulit dan bangsa, sehingga mengatasi perbezaan agama. Ini 
adalah kerana ayat tersebut menjelaskan bahawa pemuliaan 
yang dikurniakan oleh Allah tersebut mendahului perbezaan 
warna kulit, bangsa dan pilihan agama. 

Berikut ialah ayat al-Quran yang turut menjelaskan 
tentang pemuliaan tersebut: 



Terjemahan.- Dan (ingatlah) ketika Kami berfirman kepada 
malaikat: “Tunduklah (beri hormat) kepada NabiAdam”, lalu 
mereka sekaliannya tunduk memberi hormat melainkan Iblis; 
ia enggan dan takbur, dan jadilah ia dari golongan yang 
kafir. ( al-Baqarah 2: 34) 

Begitu juga dengan firman Allah: 



Terjemahan: (Ingatkanlah peristiwa) ketika Tuhanmu 
berfirman kepada malaikat: “Sesungguhnya Aku hendak 
menciptakan manusia - Adam dari tanah; kemudian apabila 
Aku sempurnakan kejadiannya, serta Aku tiupkan padanya 
roh daripada (ciptaan) Ku, maka hendaklah kamu sujud 
kepadanya.” (Sad 38: 71-72) 

Benar, setiap daripada ayat-ayat al-Quran yang dinyatakan 
ini, tidak tertulis padanya perkataan ‘kedaulatan’ (SjLJI). 
Perkataan yang termaktub ialah lafaz ‘pemuliaan’ (^J3l), 
‘mengurniakan kelebihan’ (J_*udl)> dan perintah Tuhan 
kepada malaikat untuk bersujud kepada manusia. Namun 
jika kita hendak menterjemahkan perkataan (SjLJI), hampir 
mustahil untuk mendapatkan perkataan yang paling tepat 
pengungkapannya melainkan perkataan 1), (J..^.a:ll) dan 
juga pengisytiharan oleh Allah bahawa Dia telah mengangkat 
martabat manusia sehingga memerintahkan para malaikat 

Islam ialah Pihak yang Paling Awal Mengiktiraf 
Kedaulatan dan Kebebasan Manusia 


untuk bersujud kepada manusia, yakni sujud untuk 
memuliakan dan menghormati bukan sujud penyembahan. 

Tidak cukup dengan itu, tafsiran sebenar tentang 
kedaulatan dan kebebasan yang Allah kurniakan kepada 
manusia perlu difahami dengan makna ‘kedaulatan setiap 
individu secara berasingan’ iaitu hukum yang dimaksudkan 
dalam dua ayat tadi dinisbahkan kepada semua individu 
manusia satu persatu dan bukannya kedaulatan manusia 
secara kolektif. Kita dapati ini dari firman Allah Taala: 


jii 0-? 

JiLs \_OlSo j\ a_i j dj \JO_a_l 

lOjlSo U&LO-I 


Terjemahan: Dengan sebab (kisahpembunuhan kejam)yang 
demikian itu Kami tetapkan ke atas Bani Israel, bahawasanya 
sesiapa yang membunuh seorang manusia dengan tiada 
alasan yang membolehkan membunuh orang itu, atau 
(kerana) melakukan kerosakan di muka bumi, maka seolah- 
olah dia telah membunuh manusia semuanya; dan sesiapa 
yang menjaga keselamatan hidup seorang manusia, maka 
seolah-olah dia telah menjaga keselamatan hidup manusia 
seluruhnya. ( al-Maidah 5: 32) 

Hal ini bermakna Islam memandang kedaulatan kolektif 
masyarakat manusia adalah cabang daripada kedaulatan 
individu-individu bukan sebaliknya seperti keadaan dan 
realiti sistem demokrasi dalam masyarakat-masyarakat 
Marxis sehingga kini. 

mereka yang pelbagai sebagai tunjang asasi terbesar dalam 
merealisasikan kesaksamaan ekonomi yang adil. 

Jika diperhati, dalam perbahasan kita yang berkaitan 
dengan ekonomi ini, istilah hak samarata akan digandingkan 
dengan istilah keadilan. Yakni, istilah samarata akan dibataskan 
dengan sifat adil. Barangkali tiada keperluan berbuat 
demikian dalam perbahasan-perbahasan lain, ia hanya 
berlaku dalam perbahasan kita berkaitan ekonomi. Ini adalah 
kerana kesamarataan dalam aspek perundangan dan politik 
adalah intipati keadilan itu sendiri sebagaimana yang telah 
diterangkan sebelum ini. Namun ia adalah berbeza dalam 
aspek ekonomi, kerana kemakmuran ekonomi tidak terhasil 
melainkan daripada usaha, aktiviti dan inovasi mereka. 
Setiap daripada mereka mempunyai kebolehan masing- 
masing yang berbeza antara satu dengan yang lain. Sekiranya 
anda mengagihkan hasil-hasil daripada keuntungan usaha 
mereka yang pelbagai itu secara samarata, maka itu adalah 
suatu kezaliman walaupun daripada pandangan mata kasar 
ia adalah kesamarataan. Oleh kerana itu, istilah hak samarata 
khususnya dalam perbahasan ekonomi harus berdasarkan 
neraca keadilan. 

Bertitik tolak daripada perkara tersebut, syariat Islam telah 
menetapkan bahawa setiap harta benda yang tiada campur 
tangan manusia dalam penghasilannya, yang nilai ekonominya 
terhasil hanya semata-mata daripada kejadian dan ciptaan 
Allah, maka pemilikan dan manfaat perkara tersebut adalah 
untuk semua manusia secara samarata, kerana pada situasi 
ini keadilan tidak tercapai melainkan dengan cara tersebut. 
Contohnya seperti logam galian, semua yang tertanam di 
dalam tanah dan bahan yang nyata berada di atas permukaan 
tanah. 6 


6 Secara terperincinya, setiap perkara semula jadi yang berada di 
atas permukaan bumi, sekiranya ia menjadi bernilai tanpa perlu 
mencurahkan usaha yang besar dalam proses pengeluarannya, 
maka ulama bersepakat bahawa pemilikannya adalah milik 
keseluruhan orang ramai dan kerajaan bertanggungjawab 

Terjemahan: Dan berbahaslah dengan mereka (yangengkau 

serukan itu) dengan carayang terbaik. (al-Nahl 16:125) 

Hal ini bukanlah kesan daripada sebarang kekangan 
atau sekatan bersuara terhadap aliran-aliran itu daripada 
mengungkapkan pendapat mereka atau menghuraikan 
hujah-hujah mereka. 

Semoga hakikat ini bertambah jelas dan nyata dengan 
perkara yang sedia maklum bahawa satu-satunya gambaran 
sekatan pemikiran dalam sejarah al-salaf al-salih hanyalah 
berlaku daripada mazhab minoriti yang menyimpang, iaitu 
mazhab Muktazilah yang menentang majoriti Islam yang 
diwakili pada waktu itu oleh Imam yang teragung dalam 
kalangan tokoh-tokoh ummah, iaitu al-Imam Ahmad; di mana 
majoriti Islam tidak memakai selain senjata perbincangan 
dan dialog. 

Pendirian Islam terhadap Kebebasan Sebelum atau Setelah 
Berkuasa adalah Sama 

Selain itu, mereka yang menyanggah [agama] hari ini sentiasa 
membangkitkan persoalan berikut iaitu adakah kamu 
melihat bahawa golongan Islands yang menyerang dengan 
mencela pemerintahan kuku besi dan pengikut-pengikutnya 
akan sentiasa teguh dengan pendirian mereka ini ketika 
mereka meraih kekuasaan dan memegang kunci-kuncinya; 
atau mereka akan cenderung lebih keras dan autokratik demi 
mengukuhkan kerusi-kerusi mereka, lalu mereka memaksa 
orang ramai mengikut cara dan kehendak mereka? 

Sesungguhnya aku akan menyatakan dengan benar dan 
jujur. Sekiranya soalan ini diajukan kepada ‘islands hari ini’, 
maka yang seharusnya jawapan datang dari pihak mereka. 
Tetapi sekiranya diajukan kepada Islam dan sikapnya, maka 

dan amar makruf nahi mungkar; mereka memberi alasan 
dengan hujah bahawa pemimpin-pemimpin itu tidak 
memungkinkan mereka mendedahkan kebenaran dan 
benar-benar mengancam mereka dengan pelbagai bentuk 
penderitaan jika dilakukan hal tersebut. 

Maka perhatikanlah perbezaan yang melucukan ini! 
Mereka tidak takut menentang pemimpin dan memeranginya 
kerana mereka adalah para mujahidin yang sedang mengetuk 
pintu-pintu kesyahidan. Maka apabila datang orang yang 
memperingatkan mereka dengan perintah Rasulullah ‘al-clin 
al-nasihah’ iaitu agama adalah nasihat, mereka jadi pengecut 
dan penakut lalu memberi alasan bahawa pemimpin- 
pemimpin itu boleh jadi akan mengancam mereka dengan 
kesengsaraan jika mereka melakukan hal yang demikian, 
sedangkan mereka lupa bahawa mereka sedang mengetuk 
pintu-pintu kesyahidan di jalan Allah! 

S oalan: Pemudi-pemudi muslimah di Perancis, dan juga di 
sini di Britain telah dituntut agar menanggalkan tudung 
dari kepala. Apa pendapat anda tentang perkara ini? 

J awapan: Ini ialah apa yang kami katakan sebentar tadi. 

Barat yang meneriakkan demokrasi berpura-pura 
menjaga kebebasan serta menjamin hak-hak manusia. Mereka 
memakai pelbagai topeng dalam permainan mereka ini 
dengan dunia dan mengukur dengan sukatan-sukatan yang 
bertentangan, yang semua itu berputar sekitar kepentingan 
khusus mereka . Undang-undang yang dipraktikkan di Barat 
menetapkan bahawa pemudi-pemudi bebas bertingkah 
laku dalam persoalan tudung di atas kepala; mereka bebas 
memakainya jika mahu dan boleh mencabutnya semahu 
mereka. Tetapi layanan berbeza ketika mana agama menjadi 
penghalang, iaitu agama yang Barat isytiharkan mutakhir ini 
tentang keperluan untuk berhadapan dan memeranginya. 
Semenjak bertahun lalu hingga ke hari ini, Salman 

Buku ini menyentuh pelbagai aspek yang memperlihatkan 
bahawa Islam semenjak awal lagi telah mengangkat kedaulatan 
dan martabat manusia dalam segenap aspek. Dimensi keadilan, 
kesamarataan dan kebebasan dalam Islam ketika Syariat Islam 
dijunjung tinggi ditonjolkan di samping perbandingan sepintas 
lalu dengan rekod pencapaian tamadun moden Barat dalam 
perkara-perkara yang sama. 

Dalam karya ini kita dapat melihat kepakaran al-Shahid Dr 
Muhammad Sa‘id Ramadan al-Butl rahimahullah dalam bidang 
Syariah Islam dan perbandingannya dengan sistem-sistem 
buatan manusia. Dalam helaian-helaian yang terbatas ini, kita 
dipaparkan dengan hikmah pensyariatan khususnya dalam 
bidang Siasah Syariyyah dan Muamalat serta bagaimana Syariat 
Islam memelihara dan menjamin aspek-aspek yang diambil 
berat oleh orang-orang zaman sekarang seperti ekonomi, 
perundangan, politik dan sosial yang berkaitan dengan hak-hak 
yang dinikmati oleh manusia seluruhnya. 

































